رحمتلیک صادق ضیاء ۱۳۰۱-نجی گونش ایلی نقده شهرینده دونیایا گلدی. مقدماتی تحصیلاتینی مکتبخانادا باشلایاراق ۱۳۱۵-ده ابتدایی دؤوره‌نی بیتیررکن منطقه‌ده دبیرستانین اولمادیغینا گؤره تحصیلدن دایاندی. ۱۳۱۹-نجو ایلده سولدوز ون فرهنگ اداره‌سینه استخدام اولاراق نقده و اورمودا مۆعلیم‌لیک وظیفه‌سینی داشیدی. او همین اثنادا تحصیلدن دایانماییب ۱۳۴۴-نجو ایلده تبریز دانیشگاهیندان ادبیات لیسانسین آلماغا نایل اولدو. ۳۷ ایل صادقانه خدمتدن سونرا ۱۳۵۶-دا تقاعد مقامینا چاتدی. یاشاییشی بویوندا شعره و ادبیاتا علاقه بسله‌ین رحمتلیک ضیا یئری گلدیکجه شعر یازماق ایله ده مشغول اولموشدور.